stanford-oval/wikipedia huggingface dataset:
קיווי (פרי)
הערות שוליים

↑  מתוך הסמלים הלאומיים של סין באתר www.123independenceday.com
1 2 3  מתוך תולדות גידול ושיווק הקיווי בניו זילנד באתר www.zesprikiwi.com
↑  מתוך ההיסטוריה של הקיווי באתר www.zesprikiwi.com
| --- | --- |
בקרת זהויות :  NDL: 00575731
ציור נוף

ציור של הסונפיורד (אנ') בנורווגיה מאת הצייר הגרמני תימיסטוקלס פון אוקנברכר, 1901
ציור נוף הוא מונח המשמש לתיאור יצירות אמנות, המציגות נופי טבע, כמו הרים, עמקים, נהרות, עצים ויערות. המונח מתייחס במיוחד ליצירות אמנות בה כל אותם האלמנטים מסודרים בקומפוזיציה קוהרנטית. השמיים כמעט תמיד נכללים בציורי נוף, ומזג האוויר הוא לרוב מרכיב בקומפוזיציה.
ציורי נוף יכולים להיות דמיוניים לחלוטין, או ניסיון של האמן ליצור העתק של נוף אמיתי.
לקריאה נוספת

פרופ' דייוויד פייפר,  פרופ' אברהם רונן וד"ר אילן רחום, אנציקלופדיה לאמנות הציור והפיסול, כרך 1: עמ' 196–197, כרך 2: עמ' 40–41, עמ' 220–221, כרך 3: עמ' 40–41, הוצאת כתר, 1997.
Nils Buttner (Author), Russell Stockman (Translator), Landscape Painting: A History, Abbeville Press; 1st edition, October 1, 2006, מסת"ב 978-0789209023
Maggie M. Cao, The End of Landscape in Nineteenth-Century America, University of California Press; 1st edition, July 24, 2018, מסת"ב 978-0520291423
ציורי מדרכות

צייר מדרכות מצייר את "נערה עם עגיל פנינה".
ציורי מדרכות הם צורה של אמנות רחוב.

ציורי המדרכה חשופים להולכי רגל המזדמנים למקום.
משום שהם נמצאים במרחב הציבורי החיצוני, ציורי המדרכות נתונים לבלאי עקב פגעי מזג האוויר או השחתה.
צייר מדרכות בגואנחואטו, מקסיקו מצייר את דיוקנו (העצמי במקור) של אז'ן דלקרואה.
הצייר יכול להשתמש במספר חומרים. בין החומרים הנפוצים לצורך ציור מדרכות הוא הגיר.
כמו כן, הצייר יכול לשחזר ציור מוכר או לצייר ציור מקורי משל עצמו.
ראו גם

גרפיטי
אמנות ספריי
קים איל

| --- | --- |
אין תמונה חופשית
 לידה:  25 ביולי 1971 (בן 53) קוריאה הצפונית 
 משקל:  54 קילוגרם
 גובה:  1.58 מטרים
 לאום:  קוריאה הצפונית 
 
זהו שם קוריאני; שם המשפחה הוא .
קים איל (‏נולד ב־25 ביולי 1971) הוא מתאבק צפון קוריאני. הוא זכה בשתי מדליות זהב בהיאבקות במשקל זבוב (עד 48 ק"ג), באולימפיאדת ברצלונה (1992) ואולימפיאדת אטלנטה (1996). כמו כן הוא זכה במדליית כסף באליפות העולם ב-1991.
משנת 2006 נכלל איל קים בהיכל התהילה של FILA (התאחדות מקצועות ההיאבקות הבינלאומית).
ראו גם

קוריאה הצפונית במשחקים האולימפיים
הערות שוליים

↑  "Il Kim Olympic medals and stats". databaseOlympics.com. אורכב מ-המקור ב-2006-05-25. נבדק ב-2006-11-13.
↑  "Nine New Members Inducted into the FILA Hall of Fame". The National Wrestling Hall of Fame and Museum. אורכב מ-המקור ב-2011-05-25. נבדק ב-2006-11-13.
ערך זה הוא קצרמרבנושא ספורטאים ובנושא קוריאה הצפונית. אתם מוזמנים לתרום לוויקיפדיה ו.
צופים בגלות

צופים בגלות, המכונה גם Scouts-in-Exteris, הם שבטים/קבוצות של צופים וצופות שהוקמו מחוץ למדינת המוצא שלהם כתוצאה ממלחמה ושינויי ממשל. אין לטעות בין המושג הזה לבין סניפים בחו"ל של צופים עבור בני-נוער שהוריהם מוצבים במדינות שונות בשל הצבה צבאית או עסקית, כגון צופי צבר של תנועת הצופים העבריים בישראל.
מעת לעת במשך קיומה, תנועת הצופים דוכאה על ידי שינויים בממשלה, בדרך כלל כאשר משטר אוטוריטרי עלה לשלטון, כמו בתקופה האחרונה במדינות קובה, לאוס, מיאנמר והרפובליקה העממית של סין.
היסטוריה

בוויקטוריה, אוסטרליה קיים ארגון הצופים והצופות האתני של ויקטוריה (ESGAV), אשר כולל שבעה לאומים אירופאים והוא מפעיל מחנה שנתי חניכי הצופים באוסטרליה. במדינות רבות בעולם, כגון צופי ארצות הברית, קבוצות צופים בגלות מתפקדות כיחידות צופים בתוך ארגון הצופים המארח של אותה מדינה. יש קבוצות "צופים בגלות" אסטוניות בניו יורק וצופים ארמנים בקליפורניה, הפועלים תחת ההנהגה המקומית של תנועת הצופים של אמריקה.
בגרמניה ישנה האחווה הצופית אשר נוסדה על ידי צופים וצופות מאפגניסטן, בשם De Afghanistan Zarandoi Tolana-Afghanische Pfadfinder Organisation (אגודת צופי אפגניסטן), המזוהה עם Verband Deutscher Altpfadfindergilden e.V. (אחוות גילדות צופי גרמניה לשעבר), חברה באיגוד הבינלאומי של הצופים והצופות. יו"ר האחווה הצופית הוא סעיד חביב, סגן הנשיא לשעבר של ארגון צופי אפגניסטן.
לקבוצות הצופים בגלות, הפועלים רבות למען הקהילה מחוץ למולדתם, יש לפעמים כעס על כך שהם לא הוכרו על ידי הארגון העולמי של תנועת הצופים במהלך התקופות הטוטליטריות של מדינותיהן. לכן, קבוצות כאלה מחוזרות בגלוי להצטרפות לפדרציה העולמית של צופים עצמאיים (WFIS).
ראו גם

תנועת הצופים: ארגונים בינלאומיים
לקריאה נוספת

Victor M. Alexieff (בספטמבר 1982). "The Other Ones - Scouts in Exile". SOSSI Journal. XXXVII (9). {{cite journal}}:  (עזרה)
The Undaunted (אנגלית): פייט ג' קרונברג - ספר על תנועת הצופים במרכז ומזרח אירופה, אשר שמרו את הצופים עם רוח חיים למרות דיכוי, רדיפה, במשך עשורים רבים, והצליחו להחיות את תנועת הצופים בהזדמנות המוקדמת ביותר. 200 סמלים ותגים, 420 עמודים.
The Undaunted II (אנגלית): פייט ג ' יי קרונברג - המשכו של הספר הראשון, מציג את אלבניה, אסטוניה, ליטא, וייטנאם, 94 עמודים.
Kroonenberg, Piet J. (1998). The Undaunted - The Survival and Revival of Scouting in Central and Eastern Europe. Geneva: Oriole International Publications. pp. 29–30, 41–48. ISBN 2-88052-003-7.
הערות שוליים

↑  ריגה (102) סקאוט הקבוצה
↑  "De Afghanistan Zarandoi Tolana- Afghanische Pfadfinder Organisation" (בגרמנית). נבדק ב-2007-12-15.
↑  "Afghanische Altpfadfindergilde" (בגרמנית). נבדק ב-2007-12-15.
↑  "Afghanischer Pfadfinderverein" (בגרמנית). Verband Deutscher Altpfadfindergilden e.V. אורכב מ-המקור ב-2010-12-30. נבדק ב-2010-03-10.
קיווי (עוף)

| קיווי |
| --- | --- |
 קיווי מנוקד קטן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
על־סדרה:: עופות קדומים חסרי שיניים
סדרה:: קיוואים
תת־סדרה:: תרופודה
משפחה:: קיוויים
סוג:: קיווי
שם מדעי
 Apteryx ‏שו, 1813
תחום תפוצה


קיווי (שם מדעי: Apteryx) הוא סוג עוף יחיד במשפחת הקיוויים (Apterygidae), בסדרת הקיוואים (Apterygiformes). הקיווי חסר יכולת תעופה בגלל כנפיו המנוונות. תפוצתו של הקיווי ייחודית לניו זילנד. המין קיווי חום דרומי משמש כסמל בלתי רשמי של המדינה.
מאפיינים

גודלו של הקיווי כגודל תרנגול הבית וצבעו חום. הוא בעל ראש וצוואר קטנים ומקור דק וארוך במיוחד. הקיווי הוא העוף היחידי שנחיריו נמצאים בקצה המקור כשמסביבו שערות ארוכות. נוצותיו הרכות של הקיווי דומות יותר לפרווה של מכרסמים מאשר לנוצותיהם של העופות. הקיווי הוא בעל רגליים וטפרים חזקים המאפשרים לו יכולת תקיפה ויכולת התגוננות מפני אויבים. בניגוד לשאר העופות הקיווי ניחן בחוש ריח מפותח במיוחד וגם בחוש שמיעה מפותח.
הקיווי הוא עוף מונוגמי (מזדווג עם בן־זוג יחיד) שפעיל בעיקר בשעות הלילה. הוא נחשב לבעל־חיים ביישן וקנאי לטריטוריה שלו. הוא מתגורר בתוך שוחות אותן הוא חופר בקרקע וניזון מחרקים ותולעים.
הקיווי מטיל את הביצה הגדולה ביותר ביחס לגודל גופו מבין כל העופות. תקופת התפתחות הביצה בגוף נקבת הקיווי נמשכת חודש ימים, במהלך תקופה זו אין הנקבה יכולה לאכול מכיוון שהביצה תופסת בהדרגה את רוב חלל גופה, ולכן היא אוגרת שומן במהלך החודשים שקודמים לשלב ההפריה. במהלך תקופת התפתחות הביצה הנקבה מכניסה את בטנה למים על מנת להקל על כובד המשקל שנלווה לה. משקלה של הביצה כחצי קילוגרם ולאחר הטלתה הזכר ממלא תפקיד משמעותי בתהליך הדגירה שנמשך כ־12 שבועות. האפרוח זהה בצורתו לבוגר ולאחר בקיעתו נוטשים הוריו את הקן.
הקיווי נחשב לציפור הלאומית של ניו זילנד, הוא אחד מסמליה המוכרים ביותר ומופיע על הדולר הניו זילנדי. תושביה של ניו זילנד נקראים לעיתים קיווים (kiwis), כינוי שהודבק להם על ידי החיילים האוסטרלים במלחמת העולם הראשונה. פרי הקיווי וכן משחת הנעליים המפורסמת נקראים על שם עוף זה.
כמו עופות רבים בניו זילנד, נמצא הקיווי בסכנת הכחדה. בעבר חל פיחות במספרם כתוצאה מכריתת יערות על ידי האדם, אך כיום האיום העיקרי על חיי הקיווי הוא מינים פולשים של יונקים טורפים.
מיון

בסוג חמישה מינים:
קיווי מנוקד גדול (Apteryx haastii)
קיווי מנוקד קטן (Apteryx owenii)
קיווי אוקריטו (Apteryx rowi)
קיווי חום דרומי (Apteryx australis )
תת־מין Apteryx australis lawryi
תת־מין Apteryx australis australis
קיווי חום צפוני (Apteryx mantelli)
ראו גם

החי של ניו זילנד
ניו זילנד
טאקאהה
קיו-טיפ

| --- | --- |

 לידה:  10 באפריל 1970 (בן 54) הארלם, ארצות הברית 
 שם לידה:  Jonathan William Davis 
 שם במה:  Q-Tip 
 מוקד פעילות:  ארצות הברית 
 תקופת הפעילות:  מ-1985 
 מקום לימודים:  Murry Bergtraum High School 
 סוגה:  מוזיקת היפ הופ, ראפינג 
 שפה מועדפת:  אנגלית 
 כלי נגינה:  גיטרה, גלוקנשפיל, גיטרה בס, כלי מקלדת, מערכת תופים, דוגם צלילים 
 חברת תקליטים:  ג'ייב רקורדס, GOOD Music, דאף ג'אם, Battery Records, אריסטה רקורדס, יוניברסל מוטוון רקורדס, אפיק רקורדס 
 qtiponline.com
 פרופיל ב-IMDb
 
כמאל אבן ג'ון פארד (באנגלית: Kamaal Ibn John Fareed; נולד ב-10 באפריל 1970 בשם ג'ונתן ויליאם דייוויס), הידוע בשם הבמה קיו-טיפ (Q-Tip), הוא ראפר, מפיק מוזיקלי, זמר, שחקן ותקליטן אמריקאי, ידוע בעיקר כמקים הרכב ההיפ הופ האלטרנטיבי המשפיע א טרייב קולד קווסט.
ביוגרפיה

קיו-טיפ החל את הקריירה המוזיקלית שלו בסוף שנות השמונים, כראפר ומפיק ראשי בהרכב ההיפ הופ האלטרנטיבי המשפיע א טרייב קולד קווסט. באמצע שנות התשעים, הקים את צוות ההפקה "The Ummah", על-שם ארגון אומת האסלאם האפרו-אמריקני שאליו הצטרף.
לאחר מכן, ב-1999, הוציא את אלבום הסולו הראשון שלו, Amplified, שהגיע למקום הרביעי במצעד אלבומי ה-R&B/היפ-הופ של הבילבורד וזכה בתואר הזהב מטעם איגוד תעשיית ההקלטות האמריקאי. השיר "Vivrant Thing" מתוך האלבום הועמד לפרס גראמי בקטגוריית "ביצוע סולו הראפ הטוב ביותר".
ב-2008 הוציא את אלבום הסולו השני שלו, The Renaissance. האלבום זכה לשבחים ומכר 34,219 עותקים בארצות הברית בשבוע הראשון לצאתו, תוך שהגיע למקום ה-11 במצעד הבילבורד 200. האלבום אף הועמד לפרס גראמי לאלבום הראפ הטוב ביותר. שנה לאחר מכן, ב-2009, יצא אלבום הסולו השלישי שלו, Kamaal the Abstract, שזכה גם הוא להצלחה ושבחים גם הוא.
כשחקן, קיו-טיפ הופיע בסרטים שונים, כגון "לאהוב ולהתגבר", "היא שונאת אותי" ו-"Prison Song", כשאת האחרון כתב ומשחק בו בתפקיד הראשי. כתקליטן, הנחה את תוכנית הרדיו "Abstract Radio" של אפל מיוזיק מאז 2015. בשנת 2016, מונה למנהל האמנותי של תרבות ההיפ הופ במרכז קנדי (אנ'), ובשנת 2018 הפך למורה ג'אז והיפ הופ באוניברסיטת ניו יורק.
דיסקוגרפיה > אלבומי סולו

1999: Amplified
2008: The Renaissance
2009: Kamaal the Abstract
דיסקוגרפיה > עם א טרייב קולד קווסט

1990: People's Instinctive Travels and the Paths of Rhythm
1991: The Low End Theory
1993: Midnight Marauders
1996: Beats, Rhymes and Life
1998: The Love Movement
2016: We Got It from Here... Thank You 4 Your Service
הערות שוליים

↑  Rapaport, Michael (2011). "Beats, Rhymes & Life: The Travels of A Tribe Called Quest". Sony Pictures Classics.
↑  Beats, Rhymes And Life was A Tribe Called Quest’s commercial peak—and first misstep. The A.V. Club. Accessed on October 20, 2018.
↑  Kellman, Andy. "J Dilla – Biography". AllMusic. נבדק ב-18 באוקטובר 2018. {{cite web}}:  (עזרה)
↑  Golianopoulos, Thomas (באוגוסט 2008). "Discography: Q-Tip". Spin. 24 (8): 92. נבדק ב-20 באוקטובר 2018. {{cite journal}}:  (עזרה)
↑  Amplified NME. Accessed on October 20, 2018.
1 2  Q-Tip on finally getting his second album out Entertainment Weekly. Accessed on October 20, 2018.
↑  Paine, Jake (2008-11-12). "Hip Hop Album Sales: The Week Ending 11/9/08". HipHopDX.com. נבדק ב-2008-11-14.
↑  Grammy Awards: 52nd Show. GRAMMY.com. Retrieved on 2009-12-08.
↑  "Kamaal The Abstract". Metacritic. Accessed on October 20, 2018.
↑  "Kamaal The Abstract". Metacritic. Accessed on October 20, 2018.
↑  Travers, Peter (23 ביולי 1993). "Poetic Justice". Rolling Stone. נבדק ב-20 באוקטובר 2018. {{cite journal}}:  (עזרה)
↑  Q-TIP SET TO STAR IN "PRISON SONG" WITH MARY J. BLIGE, FAT JOE, ELVIS COSTELLO MTV. Accessed on October 20, 2018.
↑  Andrew Flanagan (2015-07-01). "'You're Playing for the World': Q-Tip Talks About His Beats 1 Radio Show 'Abstract Thought,' Working With Sonos". Billboard. נבדק ב-2016-01-15.
↑  "Q-Tip joins Kennedy Center as hip hop director; 2016 schedule announced". WJLA 7. 2016-03-08. נבדק ב-2016-03-10.
↑  Ekpo, Ime. "Q-Tip Revamps the Coming of His New Album 'The Last Zulu'". The Source. נבדק ב-20 באוקטובר 2018. {{cite journal}}:  (עזרה)
| --- | --- |
בקרת זהויות :  NLI: 987007413773505171  BIBSYS: 12052974  BnF: cb140130626 (data)  GND: 139760342  ICCU: RAVV462810  ISNI: 0000 0001 2022 1642  LCCN: no97059358  MusicBrainz: b3c94036-6166-41d2-91a2-dc3a0b5fa188  NKC: xx0136181  VIAF: 21751868   WorldCat (עם VIAF): 21751868
קיווי (כינוי)

קיווי מחזיק קיווי
"קיווי" הוא כינוי עצמי נפוץ בקרב ניו זילנדים, למרות שהוא משמש גם ככינוי בינלאומי. בשונה מתוויות דמוגרפיות רבות, השימוש בו אינו נחשב לפוגע; להפך, הוא נתפס בדרך כלל כסמל גאווה וחיבה עבור רוב תושבי ניו זילנד. מקור השם הוא הקיווי, עוף יליד חסר יכולת תעופה, שהוא הסמל הלאומי של ניו זילנד. עד למלחמת העולם הראשונה, הקיווי ייצג את המדינה ולא את האנשים; עם זאת, עד שנת 1917, כינו את הניו זילנדים גם "קיוויס", והכינוי החליף כינויים אחרים כגון "אנזדר".
היסטוריה

למשך זמן רב, לקיווי הייתה משמעות מיוחדת עבור העם הילידי המאורי, אשר השתמש בעורו כדי ליצור גלימות נוצות (kahu kiwi) עבור צ'יפים. הציפור נחשפה לראשונה לאירופאים בשנת 1811, כאשר עור שלה הגיע לידיו של זואולוג במוזיאון הבריטי, ג'ורג' שו, שסיווג אותה כסוג של פינגווין ותיאר אותה עומדת זקופה. לאחר תצפיות מוקדמות של אירופאים, הקיווי נחשבה כפריט מוזר; בשנת 1835, המיסיונר ויליאם ייט תיאר אותה כ"הציפור המדהימה והסקרנית ביותר בניו זילנד".
היסטוריה > ייצוג המדינה

בתחילת המאה ה-20, אמני קריקטורה החלו להשתמש בקיווי כייצוג של ניו זילנד. לדוגמה, בקריקטורה של "ניו זילנד פרי לנס" משנת 1904, מוצג קיווי אמיץ אשר גדל לממדי מואה לאחר ניצחון רוגבי בתוצאה 9–3 על הנבחרת הבריטית. בשנה שלאחר מכן, "The Westminster Gazette" הדפיסה קריקקטורה של קיווי וקנגורו (המייצג את אוסטרליה) היוצאים לוועידה קולוניאלית. טרבור לויד, שעבד עבור "ניו זילנד הראלד", השתמש גם בקיווי כדי לייצג את נבחרת הרוגבי "אול בלאקס", אך לעיתים קרובות יותר צייר מואה. סמלים נוספים של ניו זילנד בתקופה זו כללו את הכסף, ילד קטן וגור אריה צעיר. אולם, עד למלחמת העולם הראשונה, הקיווי שימש כסמל של המדינה ולא של תושבי ניו זילנד.
היסטוריה > ייצוג אנשי ניו זילנד

בתחילת המאה ה-20, כינו את הניו זילנדים, במיוחד חיילים ושחקני אול בלאקס, ברמה הבינלאומית כ-"En Zed(der)s" (נגזר מראשי התיבות של שם המדינה, N.Z.) או "מאורילנדים" (בהתייחס לעם המאורי ותרומתו ההיסטורית למדינה). מונחים אלו עדיין שימשו לקראת סוף מלחמת העולם הראשונה 1914-18. עם זאת, למרות שחיילים ניו זילנדים תוארו לעיתים קרובות כ-"Diggers" או כ-"Pig Islanders", עד שנת 1917 כינו אותם גם "קיוויס".
תמונת הקיווי הופיעה על תגי צבא מאז השתמש בה הגדוד קנטרברי הדרומי בשנת 1886, וכמה רגימנטים אימצו אותה במלחמת העולם הראשונה. "קיוויס" הפך כינוי לגברים מרגימנטים של ניו זילנד. לא מקובל לחשוב שהכינוי נוצר ככינוי לתכונות הפיזיות של חיילי ניו זילנד (כלומר, מרמז על כך שהם היו נמוכים ומוצקים או ליליים כמו הציפור). פשוטו כמשמעו, הקיווי ייחודי ומזוהה באופן ברור עם המדינה. השימוש הבולט שלו על סמלי הרגימנטים הניו זילנדים גם אפשר קישור קל. הכינוי הפך בסופו של דבר לשימוש נפוץ בכל תיאטראות המלחמה.
הערות שוליים

↑  teara, KIWI
↑  Home, Save the Kiwi (ב־New Zealand English)
↑  Oxford Dictionaries | The World's Most Trusted Dictionary Provider, www.oup.com.au
↑  Kiwis/Kiwi - New Zealand Immigration Service, web.archive.org, ‏2009-04-26
↑  85,000 new Kiwis provide certainty for New Zealand businesses | Beehive.govt.nz, www.beehive.govt.nz (באנגלית)
↑  Don't call me Kiwi, New Zealand Geographic (ב־New Zealand English)
קלוני (עיר)

| --- | --- |
סמל קלוניסמל קלוני

 מדינה:  צרפת צרפת
 חבל:  בורגון-פראנש-קונטה בורגון-פראנש-קונטה
 מחוז:  סון ולואר
 ראש העיר:  ז'אן לוק דלפואה
 שטח:  23.71 קמ"ר
 גובה:  220 - 570 מטרים
 אוכלוסייה:  ‏
  ‑ בעיירה:  4,990 (1 בינואר 2021)
  ‑ צפיפות:  198 נפש לקמ"ר (2011)
 קואורדינטות:  46°26′04″N 4°39′33″E﻿ / ﻿46.434444444444°N 4.6591666666667°E﻿ / 46.434444444444; 4.6591666666667 
 אזור זמן:  UTC +1
 www.cluny.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קלוני(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קלוני(למפת בורגון-פראנש-קונטה רגילה) בזאנסון בלפור וזול לונס-לה-סונייה דיז'ון אוסר נוור מקון א.ד. פרנס אוברן-רון-אלפ ס. על.  שווייץ גראנד אסטקלוני(למפת בורגון-פראנש-קונטה מוגדלת) בזאנסון בלפור וזול לונס-לה-סונייה דיז'ון אוסר נוור מקון איל-דה-פראנס אוברן-רון-אלפ סאנטר עמק הלואר  שווייץ גראנד אסטקלוני  he tabBackground:;tabBorder:#aaa;defaultTab:0;
קלוני (בצרפתית: Cluny) היא קומונה במחוז סון ולואר (Saône-et-Loire) בחבל בורגון-פראנש-קונטה שבמזרח צרפת, כ-20 ק"מ מצפון-מערב למקון.
היסטוריה

העיירה התפתחה מסביב והודות למנזר קלוני, שנוסד על ידי הדוכס וילהלם הראשון מאקוויטניה ב-910. אורח החיים של מנזר קלוני היה כזה שהנזירים היו עסוקים בתפילה רוב שעות היום והיו זקוקים לאנשי שירות שיטפלו עבורם בצורכי היום-יום. עובדים אלו התיישבו סביב המנזר והקימו יישוב. כאשר עלתה קרנו של המנזר הגיעו אליו מבקרים רבים שנזקקו לשירותי לינה ואוכל. המנזר סיפק שירותים אלו רק לאורחים נבחרים, לנזירים ממנזרים אחרים ולחלק מאנשי הכמורה. כל השאר נזקקו לרכוש שירותים אלו בכפר וכך התפתח הכפר.
ב-2006 מנה היישוב 4,835 נפש.
קיץ עם מוניקה

| --- | --- |

 בימוי:  אינגמר ברגמן 
 הופק בידי:  אלן אקלונד 
 תסריט:  אינגמר ברגמן, Per Anders Fogelström 
 שחקנים ראשיים:  Lars Ekborg, Harriet Andersson
 מוזיקה:  אריק נורדגרן 
 צילום:  גונר פישר 
 מדינה:  שוודיה 
 חברת הפקה:  SF Studios 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  1953 
 משך הקרנה:  96 דק' 
 שפת הסרט:  שוודית 
 סוגה:  סרט דרמה 
 דף הסרט ב־IMDb
 
קיץ עם מוניקה (בשוודית: Sommaren med Monika) הוא סרט רומנטי שוודי משנת 1953 בבימויו של אינגמר ברגמן.
עלילה

מחסנאי צעיר בשם הארי פוגש זבנית בשם מוניקה בבית קפה בסטוקהולם. השניים מבלים יחד בקולנוע ומתאהבים. מוניקה, שסובלת מההתפרצויות האלימות של אביה האלכוהוליסט, עוזבת את ביתה וישנה עם הארי בסירה שעוגנת בנמל. למחרת בבוקר הארי עוזב את עבודתו, והשניים מבלים את הקיץ בהפלגה לאורך הארכיפלג של סטוקהולם.
בסוף הקיץ נכנסת מוניקה להריון. בני הזוג חוזרים לסטוקהולם, שם הם מתחתנים ומתחילים לגדל את בתם. בעוד הארי לומד ועובד כדי לפרנס את המשפחה, מוניקה פותחת ברומן עם גבר אחר. כשהארי מגלה את בגידתה של מוניקה, הזוג מתגרש ומוניקה עוזבת את הארי ואת התינוקת.
שחקנים ודמויות

הארייט אנדרסון (אנ') - מוניקה
לארש אקבורי (אנ') - הארי
יאורי סקאשטדט (אנ') - אביו של הארי
אוקה פרידל (אנ') - אביה של מוניקה
נאמי בריסה (אנ') - אמה של מוניקה
שיגה פירסט (אנ') - ידיד של הארי
יצירת הסרט

עלילת הסרט מבוססת על סיפור באותו שם שכתב  פר אנדש פוגלסטרם (אנ') בשנת 1951. לדבריו של ברגמן, הוא החליט לעבד את "קיץ עם מוניקה" לסרט כשפגש את פוגלסטרם במקרה בסטוקהולם:
שאלתי אותו מה הוא עושה. הוא אמר "יש לי משהו בראש, אבל איך זה ייצא, אני לא יודע". "באמת?" "כן, זה על בחורה ובחור, רק ילדים, שעוזבים את עבודתם ואת משפחתם ובורחים לארכיפלג. ואז הם חוזרים לעיר ומנסים להקים מין קיום בורגני, אבל הכל הולך להם לעזאזל."
 אני זוכר שקפצתי מטר באוויר ואמרתי "אנחנו הולכים לעשות מזה סרט!"
ברגמן ופוגלסטרם כתבו יחד את התסריט, גונאר פישר (אנ') צילם ואלן אקלונד (אנ') הפיק את הסרט. את הפסקול כתב אריק נורדגרן (אנ').
קבלה והשפעה

זכויות ההפצה של הסרט בארצות הברית נרכשו על ידי המפיק קרוגר באב (אנ'), שפרסם ב-1955 גרסה מקוצרת של הסרט שהתמקדה בארוטיקה, ובפרט בסצנות שחייה בעירום, ושיווק אותה כסרט ניצול. הגרסה המקורית של הסרט יצאה לאקרנים בארצות הברית ב-2007.
בצרפת, לעומת זאת, זכה "קיץ עם מוניקה" להערכה בקרב קולנועני הגל החדש; פרנסואה טריפו הקדיש לו מחווה בסרטו "400 המלקות", וז'אן-לוק גודאר תיאר אותו כיצירה "מבריקה, ללא כל פגם או היסוס, צלולה לחלוטין במבנה המוסרי ובמיז-אנ-סצנה שלה", ש"הביאה לשיא את הרנסאנס בקולנוע המודרני שהובילו פליני באיטליה, אולדריץ' (אנ') בהוליווד וואדים בצרפת".
הערות שוליים

↑  Summer with Monika, Ingmar Bergman Foundation (באנגלית)
↑  Monika: Kroger Babb’s Bad Girl, The Criterion Channel (באנגלית)
↑  Dave Kehr, Ingmar Bergman’s ‘Summer With Monika’, The New York Times, ‏26 במאי 2012
↑  Richard Brody, DVD of the Week: Summer with Monika, The New Yorker, ‏17 ביולי 2012
↑  Adrian Martin, Summer with Monika, Cineaste 37, 2012, עמ' 58
↑  Jim Hillier (ע), Cahiers du Cinéma, The 1950: Neo-Realism, Hollywood, New Wave, Harvard University Press, 1985, עמ' 50
| --- | --- |
בקרת זהויות :  BnF: cb150986934 (data)  GND: 7528136-3  SUDOC: 09466840X  VIAF: 316752073   WorldCat (עם VIAF): 316752073 
פרסומת אמריקאית לגרסה המקוצרת של הסרט, 1956
קייג'ון

ערך זה עוסק בקבוצה אתנית בדרום לואיזיאנה. אם התכוונתם לסוג של רוטב, ראו .
מבנה ברובע הצרפתי בניו אורלינס
חגיגות המארדי גרא בניו אורלינס
אוכלוסיית קייג'ון בארצות הברית
קייג'ון או אקדים (מצרפתית: les Acadiens, באנגלית: Cajuns) היא קבוצה אתנית ותרבותית דוברת צרפתית המתגוררת בעיקרה בלואיזיאנה שבארצות הברית ובפרובינציות הקנדיות הימיות. מקורה בצאצאיהם של מתיישבים צרפתים נוצרים-קתולים שהיגרו למקום מחבל אקדיה שבקנדה לאחר שגורשו משם בשנים שבין 1755 ועד 1763 על ידי הבריטים. הקבוצה ותרבותה הייחודית ניכרת במיוחד בעיר ניו אורלינס ומשפיעה על מוסדות בעיר כגון "הרובע הצרפתי", חגיגות המארדי גרא, מטבח ניו אורלינס ועוד.
הקייג'ון דומים אך נבדלים מהאוכלוסייה בעלת השורשים הצרפתיים הלא-אקדים, צאצאי המתיישבים המקוריים בלואיזיאנה הצרפתית, הנקראים קריאולים.
היסטוריה

אקדיה, מקורם של כל בני הקייג'ון, כללה שטחים הכלולים כיום בשטחי הפרובינציות הקנדיות נובה סקוטיה, ניו ברנזוויק, אי הנסיך אדוארד, וכן חלקים מניו אינגלנד (כיום בארצות הברית). השם "אקדיה" הופיע במפות החל מ-1548 כ"ארקדיה". סמואל דה שמפלן, אביה-מייסדה של קנדה הצרפתית, השמיט את האות ר', וכך הפך השם לאקדיה. ההתיישבות הראשונה באקדיה נעשתה ב-1604, עת הקימו הצרפתים יישוב באי סן קרואה (כיום במדינת מיין, ארצות הברית). השליטה הצרפתית בחבל לא נמשכה זמן רב. במלחמת המלך ויליאם (1689–1697) הצליחו המתיישבים האנגלים לכבוש שטחים נרחבים. לאחר מספר שנים, במסגרת מלחמת המלכה אן (1702–1713), תקפו הבריטים שנית, וקיבלו לידיהם את החזקה על חלק מהחבל, מתוקף הסכם אוטרכט שנחתם ב-1713, למעט שטחים מסוימים בו, ובהם האי איל-רויאל (כיום האי קייפ ברטון) והאי איל סן-ז'אן (כיום אי הנסיך אדוארד) וכן שטחים ביבשת שנותרו בשלטון צרפתי תחת השם אקדיה (כיום חלק מניו ברנזוויק). החבל זכה לשם חדש - נובה סקוטיה והבריטים דאגו להביא מתיישבים בריטים לאזור שבשליטתם. עם קבלת השליטה תבעו הבריטים מתושבי החבל להצהיר על נאמנות לבריטניה או לעזוב, אך בפועל לא נקטו אמצעים נגד הסרבנים. ב-1719 הקימו הצרפתים באי איל-רויאל את מצודת לואיסבורג.
עם פרוץ מלחמת הצרפתים והאינדיאנים ב-1755 תקפו הבריטים מטרות צרפתיות בגבול שבינם לבין אקדיה שבשליטת הצרפתים, ולאחר שגילו כי חלק מהאקדים שתחת שלטונם סייעו לצרפתים בקרב, החלו הבריטים בגירוש האוכלוסייה האקדית מנובה סקוטיה, גירוש שכונה "הגירוש הגדול". תוך שלוש שנים הוגלו כ-6,000 נפש, וב-1763 עם תום המלחמה הוגלו עוד כ-12,000 למושבות הבריטיות, לצרפת ולמקומות אחרים. מבצר לואיסבורג נכבש ב-1758. לאחר מכן השתלטה בריטניה על יתר שטחי החבל. לאחר המלחמה התיישבו רבים מהגולים בלואיזיאנה הצרפתית שעברה לשלטון ספרד.
שטחי ההתיישבות של הקייג'ון היו בדרום לואיזיאנה, דרום-מזרח טקסס וסביבות העיר מוביל. מרכז האזור, הנקרא אקדיאנה (Acadiana) היא העיר לפאייט.
לאחר רכישת לואיזיאנה על ידי ארצות הברית נעשה ניסיון לשלב את הקייג'ון באוכלוסייה דוברת האנגלית. בראשית המאה ה-20 נאסר שימוש בשפה ונאסר ללמדה בבתי הספר. עם זאת, התנדבותם של הקייג'ון לצבא ארצות הברית במלחמת העולם השנייה ושירותם כמתורגמנים בצרפת, תרמו להכרה בהם. ב-1968 נוסדה המועצה לפיתוח הצרפתית בלואיזיאנה (Council for the Development of French in Louisiana) שפתחה מוסדות חינוך להנחלת המורשת.
תרבות

השפעתה העיקרית של אוכלוסיית הקייג'ון היא בתחום התרבות וביצירת המרקם התרבותי הייחודי של ניו אורלינס בפרט. בניגוד לתרבות האמריקאית הפרוטסטנטית המעריכה במיוחד הסתפקות במעט, חריצות, צניעות ועבודה קשה, בולטת תרבות הקייג'ון המעריכה במיוחד את ה-joie de vivre ("שמחת חיים", בצרפתית).
תרבות > מרדי גרא

המארדי גרא (בצרפתית: Mardi Gras, "יום שלישי השמן") הוא היום האחרון לפני התענית - ההתנזרות הנוצרית מבשר במשך 40 יום לפני חג הפסחא. ביום זה נערכות באופן מסורתי חגיגות ברחבי העיר ניו אורלינס וריכוזים אחרים. למרות שהחגיגות החלו על רקע דתי, אין בהן כיום סממנים דתיים. במהלך החג מתמלאים רחובותיה של ניו אורלינס במשך כשבועיים בחגיגות חסרות מעצורים של ריקודים, צעדות ושכרון חושים, בתחפושות ובבגדים צבעוניים במיוחד, ולעיתים בלבוש חלקי של המשתתפים או המשתתפות בפסטיבל.
תרבות > המטבח הקייג'וני

המטבח הייחודי מצטיין בפשטות הכנה ובמוצרים מקומיים טריים. הארוחה מורכבת מ"שלושה סירים", באחד מנה עיקרית של בשר, דגים או סרטנים, בשני, בדרך כלל אורז ובשלישי תבשיל ירקות. המרכיבים העיקריים בכל מנה כמעט הם פלפל, בצל, סלרי ופטרוזיליה, גם שרימפס בצורות שונות של הכנה הוא מרכיב נפוץ במנות רבות. חלק ניכר מהמנות חריפות כתוצאה משימוש בפלפל קאיין מיובש ורוטב טבסקו (ראו גם רוטב קייג'ון). ירקות נפוצים נוספים בבישול הם עגבניות, גזר, קישואים, במיה, תירס ובטטות. כן נעשה שימוש באגוזים בתבשילים. תערובת של ציר סרטנים מצומצם (bisque), קמח ושומן (הנקראת roux - רביכה) משמשת פעמים רבות לשם הסמכת רטבים ותבשילים (זאת בניגוד לשימוש במטבח הצרפתי במסמיכים על בסיס שמנת או חמאה).
שיטות הכנת המנות מגוונות וכוללות צלייה יבשה של בשר מתובל או דגים על גבי גריל ("השחרה"), אידוי של דגים, סרטנים וירקות במיציהם או בציר (Étouffée), טיגון עמוק של כדורי תערובות טחונות ומצופות בקמח חיטה או תירס ובישול נזידים (fricassée או גמבו).